Diari Oficial de la Generalitat Valenciana


Sumari del DOGV 5009, del 19-05-2005 (2005/5496)

ORDE de 12 de maig de 2005, de la Conselleria de Sanitat, per la qual crea els departaments de salut.
-----------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2005/05/12/(1)/dof/vci/html**

### Dades del document

Número de DOGV
:   5009

Data del DOGV
:   19-05-2005

Secció del DOGV
:   I. DISPOSICIONS GENERALS

Número del document
:   2005/5496


Data del document
:   12-05-2005

Organisme emissor
:   Conselleria de Sanitat

Tipus de document
:   Ordre

Correcció d'errades

Anàlisi jurídica

 Descriptors 

:   * centre mèdic
    * legislació
    * servei sanitari
    * política sanitària

ORDE de 12 de maig de 2005, de la Conselleria de Sanitat, per la qual crea els departaments de salut. [2005/A5496]
  
La Llei 3/2003, de 6 de febrer, de la Generalitat Valenciana, d'Ordenació Sanitària de la Comunitat Valenciana, té com a objecte l'ordenació sanitària de la Comunitat Valenciana, en regular les actuacions que permeten fer efectiu, dins del seu àmbit territorial, el dret dels ciutadans a la protecció de la salut, reconegut en l'article 43 de la Constitució espanyola, en el marc de les competències que atribuïxen l'article 148 de la Constitució espanyola, els article 31 i 38 de l'Estatut d'Autonomia de la Comunitat Valenciana i els articles 41 i 42 de la Llei 14/1986, de 25 d'abril, General de Sanitat.
  
L'article 22 de la Llei 3/2003, de 6 de febrer, de la Generalitat Valenciana, d'Ordenació Sanitària de la Comunitat Valenciana, establix que el sistema sanitari valencià s'ordena en departaments de salut, que equivalen a les àrees de salut previstes en la Llei General de Sanitat. L'últim paràgraf d'este mateix article atribuïx a la Conselleria de Sanitat la competència per a la delimitació dels departaments de salut, i també la reordenació de les àrees de salut actuals, atenent la màxima integració dels recursos assistencials, amb l'objectiu de prestar una assistència sanitària i sociosanitària àgil, dinàmica, eficaç i sense entrebancs i que garantisca en tot moment la referència de les prestacions, de manera que encara que puga variar el contingent de població en cada departament, es complisquen els objectius marcats en la Llei General de Sanitat.
  
D'altra banda, la disposició final primera de la Llei 3/2003, de la Generalitat Valenciana, autoritza el Consell de la Generalitat Valenciana a dictar les normes reglamentàries necessàries per a desplegar-la i aplicar-la.
  
Per tant, s'han publicat els decrets 25/2005 i 2/2005, de 4 de febrer, del Consell de la Generalitat Valenciana, que aproven els estatuts reguladors de l'Agència Valenciana de la Salut i el Reglament Orgànic i Funcional de la Conselleria de Sanitat, respectivament. Les disposicions finals d'ambdós decrets faculten el conseller de Sanitat per a dictar les disposicions que es requerisquen per a desplegar-los i executar-los. Per tot això,
  
ORDENE
  
Primer
  
Es creen els departaments de salut de la Comunitat Valenciana que s'allisten en l'annex d'esta orde.
  
Segon
  
L'àmbit territorial dels nous departaments de salut correspon al de les antigues àrees de salut de la manera com quedaven configurades en l'Orde de 27 de desembre de 1993, de la Conselleria de Sanitat i Consum, que delimita el Mapa Sanitari de la Comunitat Valenciana, i les modificacions que se'n van fer, aprovades per l'Orde de 22 de desembre de 1994, de la Conselleria de Sanitat i Consum, i l'Orde de 26 de setembre de 1997, de la Conselleria de Sanitat, llevat dels departaments de salut 2, 3, 21 i 22, en què es reassignen zones bàsiques de salut d'acord amb la llista que figura en l'annex d'esta orde.
  
Disposició transitòria primera
  
Fins que no s'elabore un mapa sanitari nou, seguirà vigent l'actual, amb els canvis introduïts per esta orde, o els que es puguen produir com a conseqüència de l'adaptació gradual a la posada en funcionament de les noves infraestructures sanitàries previstes en el programa Construint salut.
  
Disposició transitòria segona
  
El funcionament del Departament de Salut 22 - Torrevieja, pel que fa tant a l'assistència com a pressupostos i organització, no tindrà lloc fins a la posada en funcionament del nou hospital de Torrevieja. Fins a eixe moment, totes les funcions assistencials, pressupostàries i organitzatives seran assumides pel Departament de Salut 21 - Orihuela.
  
Disposició derogatòria
  
Queden derogades totes les normes de rang igual o inferior que s'oposen o contradiguen el que establix esta orde.
  
Disposició final
  
Esta orde vigirà des de l'endemà de la publicació en el Diari Oficial de la Generalitat Valenciana.
  
València, 12 de maig de 2005
  
El conseller de Sanitat,


Còpia Permalink ELI